อํานาจ ขอชกข้ามรุ่น ปีหน้าอนาคตไปโลด ได้ล้างตากับ ซูชิหมิง
เจ้าเพชร อำนาจ เกษตรพัฒนา โล่งอกไม่ต้องป้องกันไฟต์บังคับกับรองแชมป์อันดับ 1 หลัง จอห์น รีลคาซิเมโร คู่ปรับเก่า ตากาล็อก ตัดสินใจข้ามรุ่นไปชิงแชมป์ 115 ปอนด์ IBF กับ แม็ค โจ อาร์โรโย เจ้าของตำแหน่งชาว เปอร์โตริกัน ทำให้เส้นทางการเดิมพันเข็มขัดแชมป์โลกกับ โรมัน กอนซาเลส แชมป์โลกของสภามวยโลกชาวนิการากัว รวมทั้งการรีแมตช์กับ คัสซึโตะ อิโอกะ และ ซู ชิ หมิง ในปีหน้าสดใสยิ่งขึ้น,ความเคลื่อนไหว หัวหิน เซ็นเทนเนียล ซุปเปอร์ไฟต์ ซึ่ง เจ้าเพชร อำนาจ เกษตรพัฒนา ป้องกันแชมป์โลกรุ่นฟลายเวทสหพันธ์มวยนานาชาติ (IBF) ครั้งที่ 5 กับเมียง โฮ ลี ผู้ท้าชิงรองแชมป์อันดับ 10 ชาวญี่ปุ่น เป็นคู่นำรายการ ในวันจันทร์ 7 ธ.ค.นี้ ที่หัวหินเซ็นเทนเนียลสปอร์ตคลับ อ.หัวหิน จ.ประจวบคีรีขันธ์ โดยมีนายสุวัจน์ ลิปตพัลลภ อดีตรองนายกรัฐมนตรี เป็นประธานอำนวยการแข่งขัน ถ่ายทอดสดทางไทยรัฐทีวี ชมได้ทางช่อง 32 หรือ 42 ทุกกล่องทุกจาน เวลา 15.00-18.00 น.,ล่าสุด จิมมี่ ดร.เอกรัฐ ไชยโชติช่วง โปรโมเตอร์ เกียรติกรีรินทร์ เผยว่า ตนเพิ่งได้ทราบข่าวถือเป็นผลดีของ อำนาจ ก่อนขึ้นป้องกันตำแหน่งครั้งนี้ เนื่องจากจอห์น รีล คาซิเมโร ดีกรีรองแชมป์อันดับ 1 ชาวฟิลิปปินส์ที่เพิ่งเดินทางมาชิงแชมป์กับอำนาจแล้วพ่ายคะแนนไม่เป็นเอกฉันท์ เมื่อ 27 มิ.ย.ที่ผ่านมา ที่อินดอร์สเตเดียม หัวหมาก ตัดสินใจก้าวข้ามไปชิงแชมป์โลกรุ่นซุปเปอร์ฟลายเวท IBF กับแม็ค โจ อาร์โรโย เจ้าของตำแหน่งชาวเปอร์โตริกัน ดังนั้น หลังจากอำนาจป้องกันผ่านนักชกซามูไรรายนี้ไปได้ก็ไม่ต้องพะวงว่าจะต้องเตรียมพร้อมป้องกันตำแหน่งภาคบังคับตามกฎของสถาบันในเวลาอันใกล้นี้,ถึงแม้คาซิเมโรจะพ่ายอำนาจแต่ยังรั้งรองแชมป์โลกเบอร์ 1 อย่างเหนียวแน่นและมีความเป็นไปได้ที่จะได้ล้างตาอำนาจในไฟต์บังคับอีกครั้ง แต่ในเมื่อเจ้าตัวตัดสินใจก้าวข้ามรุ่นไปชิงแชมป์ 115 ปอนด์ กับอาร์โรโย ก็ทำให้รองอันดับ 1 ว่างลงซึ่งจะต้องนำนักมวยอันดับต้นๆมาชกตัดเชือกกันเพื่อหาผู้ชนะขึ้นเบอร์ 1 แทน แต่กว่าจะลงล็อกก็นานหลายเดือน อำนาจไม่ต้องเจอไฟต์บังคับในเวลาอันใกล้นี้แน่นอน ดังนั้น แผนการเดิมพันตำแหน่งแชมป์โลก โรมัน กอนซาเลส จ่าฝูงรุ่นเดียวกันของ WBC ชาวนิการากัวในปีหน้าจึงมีความเป็นไปได้สูง รวมทั้งการรีแมตช์กับคัสซึโตะ อิโอกะ คู่ปรับเก่าชาวญี่ปุ่น และซู ชิ หมิง นักชกประวัติศาสตร์ชาวจีน,อย่างไรก็ตาม อำนาจต้องผ่านเมียง โฮ ลี ผู้ท้าชิงกำปั้นหนักแดนปลาดิบเชื้อสายเกาหลีให้ได้ตามที่ เสธ.วีป พล.อ.ทวีป จันทรโรจน์ อดีตนายกสมาคมมวยเสื้อกล้าม และ พล.ต.ท.กรีรินทร์ อินทร์แก้ว ผู้บัญชาการจเรตำรวจ เป็นห่วงเป็นใยห้ามประมาทเด็ดขาด นอกจากนี้ ยังกำชับให้ติวเข้มเจ้าเติ้ล-มนัส บุญจำนงศักดิ์กรีรินทร์ และฟ้าลั่นจูเนียร์ เกษตร–พัฒนา ซึ่งชกร่วมรายการด้วยเพราะมีแผนผลักดันชิงแชมป์โลกด้วยเช่นกัน จิมมี่กล่าวย้ำ
เจ้าเพชร อำนาจ เกษตรพัฒนา โล่งอกไม่ต้องป้องกันไฟต์บังคับกับรองแชมป์อันดับ 1 หลัง จอห์น รีลคาซิเมโร คู่ปรับเก่า ตากาล็อก ตัดสินใจข้ามรุ่นไปชิงแชมป์ 115 ปอนด์ IBF กับ แม็ค โจ อาร์โรโย เจ้าของตำแหน่งชาว เปอร์โตริกัน ทำให้เส้นทางการเดิมพันเข็มขัดแชมป์โลกสดใสยิ่งขึ้น
หัวหิน เซ็นเทนเนียล ซุปเปอร์ไฟต์,อำนาจ เกษตรพัฒนา,รุ่นฟลายเวท,สหพันธ์มวยนานาชาติ (IBF),ข่าวกีฬา,ไทยรัฐออนไลน์